Lõike 4 kohaselt võtab nõukogu komisjoni ettepanekul pärast konsulteerimist Euroopa Parlamendiga ühehäälselt vastu otsuseid, millega tehakse lõikes 3 nimetatud konventsioonidesse ja protokollidesse uute liikmesriikide ühinemisest tingitud kohandusi. Kohandatud tekstid avaldatakse Euroopa Liidu Teatajas. Nõukogu võib komisjoni ettepanekul selliste konventsioonide ja protokollide nimekirja ka täiendada. Võrreldes eelmise ühinemislepinguga, toimub uute liikmesriikide ühinemine nn kolmanda samba konventsioonide ja protokollidega automaatselt, ilma eraldi ühinemiseta. Selline muudatus on ühinemislepingusse sisse viidud praktilistel kaalutlustel, võimaldamaks liikmesriikidel võimalikult lihtsalt täita ühinemisaktiga võetud kohustust ühineda konventsioonide ja protokollidega.